सिंधु घाटी सभ्यता प्राचीन सभ्यताओं में सबसे ज्यादा भूभाग में फैली हुई थी. इसके तहत करीब 15 लाख वर्ग किलोमीटर क्षेत्र था जहां इस समय भारत, पाकिस्तान, बलूचिस्तान और अफगानिस्तान बसे हैं. इस सभ्यता में बेहद विकसित आधारभूत ढांचा, वास्तुकला व मेटलर्जी यानि धातु विज्ञान मौजूद था और विश्व की अन्य तत्कालीन सभ्यताओं के साथ उसके व्यापारिक और सांस्कृतिक संबंध थे. सिंधु और इसकी सहायक नदियों रावी, चिनाब, व्यास और सतलज के किनारे बसने के कारण ही इस सभ्यता का नाम सिंधु घाटी सभ्यता पड़ा था, लेकिन इसके निशान तटीय गुजरात और राजस्थान तक में मिलते हैं। इस वजह से इस सभ्यता को हड़प्पा सभ्यता के नाम से भी पुकारा जाने लगा। हड़प्पा में ही इस सभ्यता के अवशेष सबसे पहली बार मिले थे।